बीजेपी का हमला, ‘सारदा घोटाले के राजदारों को बचा रही हैं ममता ‘ – harinayak
ममता बनर्जी के धरने को बीजेपी ने तानाशाही करार देते हुए जबरदस्त पलटवार किया
केंद्रीय मंत्री प्रकाश जावड़ेकर ने कहा, ‘घोटाले के राजदार को बचा रही हैं ममता जी’
जावड़ेकर ने कहा, मोदी सरकार नहीं खुद मुख्यमंत्री तानाशाह की तरह व्यवहार कर रहीं
बीजेपी के वरिष्ठ नेता ने कहा कि सारदा घोटाले के महत्वपूर्ण साक्ष्य राजीव कुमार के पास हैं
कोलकाता : सीबीआई जांच के खिलाफ धरने पर बैठीं पश्चिम बंगाल की सीएम ममता बनर्जी पर बीजेपी ने जमकर निशाना साधा। केंद्रीय मानव संसाधन मंत्री प्रकाश जावड़ेकर ने इसे राजदारों को बचाने की कोशिश करार दिया। उन्होंने यह भी कहा कि चिटफंड घोटाले में ममता सरकार भागीदार है और इसलिए वह अपने राज बचाने की कोशिश कर रही हैं। जावड़ेकर ने कहा कि पश्चिम बंगाल में संविधान की हत्या हो रही है और मोदी सरकार को तानाशाह कहनेवालीं ममता खुद तानाशाही पर उतर गई हैं।
पश्चिम बंगाल की सीएम ममता बनर्जी का ‘संविधान बचाओ’ धरना जारी
पुलिस कमिशन्र को बचाने के पीछे ममता के स्वार्थ का दावा करते हुए जावड़ेकर ने कहा, ‘जिसे (कमिश्नर) चिटफंड स्कैम के बारे में बहुत कुछ पता है उसे बचाने के लिए सीएम धरने पर हैं। मुझे आश्चर्य होता है कि वो मोदी सरकार को गाली दे रही हैं। तानाशाह तो आप हैं। यह कोई मोदी सरकार का आदेश नहीं है। सीबीआई को जांच का आदेश 10 मई 2014 को सुप्रीम कोर्ट ने जांच का आदेश दिया था। तब मोदी सरकार नहीं आई थी देश में। ऐसा कभी नहीं हुआ कि एक राज्य में सीबीआई को ही आने को मना कर दिया जाए। मोदी जी के गुजरात में सीबीआई जांच के लिए गए थे। जो शुद्ध सोना था वह निखरकर आया। यहां तो पूरी दाल ही काली है। यह 40 हजार करोड़ का घोटाला है। 100 से ज्यादा लोगों ने आत्महत्या की है। गरीबों का श्राप है। ममता जी धरने पर हैं, लेकिन अपनी जान बचाने के लिए।’
जावड़ेकर ने ममता बनर्जी को बताया तानाशाह
← कालाधन / देश-विदेश में ब्लैकमनी की रपट आरटीआई में साझा नहीं कर सकते: सरकार
डॉ.BVCR पुरूषोत्तम नये मंडलायुक्त,18 और आईएएस बदले →